Държавен вестник, бр. 66, 2003 г., стр. 65

Б Р О Й  66
Д Ъ Р Ж А В Е Н   В Е С Т Н И К
С Т Р .  65
1. за принудително убиване с диагностична
цел по чл. 39, ал. 1, т. 1 ЗВД;
2. за унищожаване с профилактична цел по
чл. 39, ал. 1, т. 1 ЗВД.
Раздел III
Специални изисквания към животновъдните
обекти за отглеждане на свине
Чл. 6. Животновъдните обекти за прасета
за угояване и ремонт с капацитет до 700 места
и развъдни обекти за свине майки до 100 места
да отговарят на следните изисквания:
1. имат изграден сух ветеринарно-санитарен
филтър;
2. съоръженията за съхранение на фураж са
недостъпни за животни, птици и гризачи;
3. помещенията, в които се отглеждат сви-
нете:
а) са недостъпни за други животни, гризачи
и птици;
б) са изградени по начин, който не позволя-
ва свободния достъп на животни от други сек-
тори в тях;
4. на входа на всяко помещение е поставена
вана за дезинфекция на обувките;
5. помещенията, съоръженията и инвента-
рът се почистват и дезинфекцират след всяко
освобождаване от животни;
6. транспортните средства, използвани за
превоз на свине, и рампата за товарене и разто-
варване да се почистват и дезинфекцират не-
посредствено след всеки курс;
7. разполагат с оборудване за обработка и
съхранение на твърд и течен тор, достатъчен за
срок 8 седмици.
Чл. 7. Животновъдните обекти за прасета
за угояване и ремонт с повече от 700 места и
развъдните стопанства за свине майки с над 100
места трябва да:
1. отговарят на изискванията на чл. 6, т. 2—7;
2. имат самостоятелни сгради за отглеждане
на свине за разплод и свине за угояване;
3. имат изграден мокър ветеринарно-сани-
тарен филтър;
4. имат изградено помещение за ветеринар-
ния лекар, който обслужва обекта.
Раздел IV
Задължения на собствениците или управите-
лите на животновъдните обекти
Чл. 8. Собственикът или управителят на
животновъдния обект:
1. изисква от работниците, обслужващи сви-
нете:
а) да притежават заверени здравни книжки
от съответните здравни органи;
б) да не внасят храна от животински произ-
ход в животновъдния обект;
в) да не отглеждат свине за лична консума-
ция в собствените им стопанства;
2. разрешава достъпа на външни лица при
следните условия:
а) след съгласуване с ветеринарния лекар,
обслужващ животновъдния обект;
б) да не са посещавали друг животновъден
обект най-малко 48 часа преди това;
в) да са облечени в предоставено им в обекта
работно облекло, което събличат преди напус-
кането на животновъдния обект;
3. отразява посещенията на външни лица в
специален дневник;
4. води дневници за здравословното състоя-
ние на животните и селекционната дейност;
5. води документация относно карантинния
период;
6. да осигурява:
а) достатъчно облекло за еднократна упот-
реба или чисто работно облекло, което се из-
ползва при посещение в обекта;
б) фуражът и дезинфекционните материали
да се съхраняват в отделни помещения, защите-
ни от достъпа на животни;
7. осигурява извършването на редовно меха-
нично почистване, дезинфекция, дератизация и
дезинсекция на:
а) помещенията, съоръженията и инвентара
винаги преди настаняването на нови свине;
б) хладилното помещение или хладилника
за съхраняване на труповете на умрели живот-
ни след тяхното освобождаване;
8. осигурява извършването на редовно меха-
нично почистване и дезинфекция на:
а) обувките и работното облекло;
б) транспортните средства, които влизат на
територията на обекта;
9. разрешава връщането на животните, на-
пуснали животновъдния обект, само след ка-
рантиниране по реда на чл. 5.
Чл. 9. Ветеринарният лекар, който обслуж-
ва обекта, е длъжен да води:
1. дневник за здравословното състояние на
животните, в който отразява следните данни:
а) датата, на която е проведен ветеринарно-
медицинският преглед, и резултата от него;
б) предприетите мерки в случай на съмне-
ние за заразно заболяване;
в) приложеното лечение;
2. дневник, в който отбелязва:
а) извършените ваксинации;
б) резултатите от задължителните диагнос-
тични изследвания;
в) резултатите от допълнителните диагнос-
тични изследвания, посочени в приложението;
3. дневник за броя на умрелите животни, в
който отразява съответните диагнози и датите,
на които труповете на животните са изпратени
в екарисаж.
Раздел V
Регистрация и контрол от органите на НВМС
Чл. 10. (1) Животновъдните обекти, в които
се отглеждат свине, се одобряват от Национал-
ната ветеринарномедицинска служба (НВМС),
ако отговарят на изискванията на тази наредба
и на чл. 17 от Закона за животновъдството.